ועדת העבודה והרווחה, כנסת 24, פרוטוקול מספר 150, 2022-06-27 12:30

אלינה ברדץ' יאלוב: צהרים טובים, אני מתכבדת לפתוח דיון בוועדת העבודה והרווחה.

אלינה ברדץ' יאלוב: היום ה-27 ביוני 2022, כ"ח בסיון התשפ"ב, השעה 12:36.

אלינה ברדץ' יאלוב: אנחנו דנים בבקשה לדיון מחדש לפי סעיף 115 לתקנון הכנסת, של חברת הכנסת אפרת רייטן מרום – בהצעת חוק שוויון זכויות לאנשים עם מוגבלות.

אלינה ברדץ' יאלוב: אני מצביעה על הרביזיה.

אלינה ברדץ' יאלוב: בעד – 1

אלינה ברדץ' יאלוב: נמנעים – אין אושרה.

אלינה ברדץ' יאלוב: אני בעד, אין נגד ואין נמנעים.

אלינה ברדץ' יאלוב: אני אשמח שהיועצת המשפטית תבהיר את הנקודות ואת התיקון.

אלינה ברדץ' יאלוב: תודה.

אילת וולברג: יש מספר תיקונים.

אילת וולברג: אני מציעה שאני אקרא תיקון, תיקון ואני אסביר אותו.

אילת וולברג: התיקון הראשון נמצא בעמוד 3 בנוסח שעלה לאתר הוועדה בהגדרה "תעודת חיית סיוע".

אילת וולברג: עיקר התיקון פה הוא יותר תיקוני נוסח, שעלו כשניסחנו את החוק, אבל רצינו גם להקריא כדי שיוכר השינוי:

אילת וולברג: כאמור בסעיף קטן (ח), ובה פרטיו של האדם עם המוגבלות שחיית הסיוע הותאמה לו ופרטים מזהים של חיית הסיוע או תעודה שמתקיימים בה התנאים שקבע השר כאמור בסעיף קטן (יא)(4).

אילת וולברג: מעצם תעודת חיית סיוע, שיחולו לגביה כל הוראות החוק לעניין תעודת חיית הסיוע, יכולה להיות או תעודה שמרכז ההכשרה וההדרכה מנפיק – העברנו את ההוראה האופרטיבית איך הוא מנפיק ובהתאם לאיזה תנאים לסעיף (ח) שתיכף אקריא; או שזאת יכולה להיות תעודה מחוץ לארץ, וגם לגביה אני אקריא בהמשך את הנוסח.

אלינה ברדץ' יאלוב: יש איזה סטנדרט לתעודה מחוץ לארץ?

אילת וולברג: מה שאנחנו מציעים לקבוע לגבי התעודה מחוץ לארץ זה שהשר יקבע בתקנות תנאים, תיכף נגיע לזה.

אילת וולברג: הסעיף הבא שאקרא הוא סעיף (ח) שנמצא בעמוד 7:

אילת וולברג: הכשרה לחיית סיוע והוא ערך לה מבחן כשירות במרחב הציבורי שהסתיים בהצלחה.

אילת וולברג: העברנו את ההוראות שהיו בנוסח שאושר לדיון בוועדה מההגדרה כאן לסעיף הקטן הזה, שמסביר על פי מה מרכז ההכשרה וההדרכה מנפיק את תעודת חיית הסיוע.

אילת וולברג: בסעיף (י) אנחנו כן מוסיפים משהו מהותי שלא היה קודם.

אילת וולברג: בנוסח שאושר בוועדה יש הוראות לגבי פיקוח.

אילת וולברג: היה צריך להוסיף הוראות לגבי המפקחים – יש סטנדרטים למפקחים – ולהתאימן לחקיקה, שיש בה פיקוח, לדוגמה: הרשעה, אי הרשעה בעבירות פליליות, הכשרה מתאימה, תנאי כשירות נוספים שיהיה אפשר לקבוע.

אילת וולברג: זה סעיף חדש שנוסף.

אילת וולברג: אני מקריאה את סעיף (י):

אילת וולברג: הוא לא הורשע בעבירה אשר מפאת מהותה, חומרתה או נסיבותיה הוא אינו ראוי, לדעת שר הרווחה, לשמש מפקח;

אילת וולברג: הוא עומד בתנאי כשירות נוספים, כפי שהורה שר הרווחה.

אילת וולברג: זה כדי להבטיח רמה הולמת וכוח אדם מתאים לפיקוח, בדומה כמובן לחקיקה שקיימת בנושא הזה.

אילת וולברג: בסעיף (יב) שמוצע להוסיף כאן בעמוד 8 נוסף עניין הזיהוי של מפקח.

אילת וולברג: כדי שאנשים יידעו שמדובר במפקח, אנחנו מבקשים לקבוע בסעיף (יב):

אילת וולברג: (1) הוא עונד באופן גלוי תג המזהה אותו ואת תפקידו;

אילת וולברג: הרווחה, המעידה על תפקידו ועל סמכויותיו, שאותה יציג לפי דרישה.

אילת וולברג: זה משלים את ההוראות לגבי המפקחים.

אילת וולברג: הפסקה הבאה שאני אקריא קשורה להגדרה של "תעודת חיית סיוע", שדיברנו עליה קודם, ושאלת גברתי יושבת הראש לגבי תעודות מחוץ לארץ – סעיף (יד) המוצע זה סעיף של תקנות, ששר הרווחה רשאי לקבוע.

אילת וולברג: היה כתוב בפסקה (3) "הוראות לעניין הכרה בחיית סיוע שתהליך הכשרתה התקיים מחוץ לישראל ותעודות חיית סיוע שהונפקו מחוץ לישראל".

אילת וולברג: הורדנו את הסיפא למטה לפסקה (4) והרחבנו את זה כך שיהיה כתוב בפסקה (4):

אילת וולברג: שהונפקו מחוץ לישראל על ידי ארגון-גג לחיות סיוע או על ידי מרכז שארגון-גג לחיות סיוע הסמיך מחוץ לישראל ייחשבו תעודות חיית סיוע.

אילת וולברג: כדי שתהיה איזושהי אפשרות לדעת איזו תעודה מהתעודות שמגיעות מחוץ לארץ תיחשב כתעודת חיית סיוע לעניין החוק המוצע, ואיזו לא אמינה; וגם לגבי התקופה, לדוגמה מגיע תייר מחוץ לארץ, כמה זמן תוכל להיחשב התעודה שיש לו מחוץ לארץ כתעודת סיוע לפני שהוא יצטרך להנפיק תעודה.

אילת וולברג: אני נותנת דוגמאות, כמובן שזה לשיקול דעתו של השר, כי אלה תקנות שהשר רשאי לקבוע, אבל הוא יוכל לקבוע לדוגמה שתוך פרק זמן מסוים התעודה תיחשב כתעודת סיוע, ולאחר מכן הוא יצטרך להנפיק תעודה אם הוא נשאר הרבה זמן בארץ, לפי התנאים שקבועים בחוק לגבי תעודה שמרכז ההכשרה וההדרכה מנפיק.

אילת וולברג: יש איזה שהן הערות או שאלות מצד המשרדים?

אילת וולברג: אני יודעת שמשרד הרווחה אמור להיות בזום.

אילת וולברג: אולי הוא רוצה להעיר משהו?

נועם פליק: תודה רבה, צהרים טובים.

נועם פליק: אחרי שקראנו את הסעיף, הכוונה בסעיף של ארגון תעודה מחוץ לארץ היתה לאנשים שבאים לתקופות קצרות עם כלבי הסיוע שלהם, על מנת שיוכלו לשהות בארץ יחד עם הכלבים, איך יוכרו אותן תעודות שהם באים איתן מחוץ לארץ.

נועם פליק: אני יכול לשתף את הוועדה, שכמו שמגישים בקשה לעלייה למטוס או הגשה לרשות האוכלוסין וההגירה בכניסה לארץ עם כלב סיוע, יש לנו גם איזושהי מחשבה שגם אצלם הם יצטרכו להגיש בקשה דרך האתר של המשרד.

נועם פליק: המשרד ינפיק להם תעודה דיגיטלית זמנית דרך השהייה שלהם.

נועם פליק: שוב, זה בחשיבה, תלוי בהכרעה של השר, שהוא זה שיצטרך לקבוע את התקנות, אבל זאת איזושהי מחשבה לגבי אותם אנשים שבאים לשהות קצרה לארץ, שיוכלו גם להיות עם כלבי הסיוע שהם מגיעים איתם.

נועם פליק: מעבר לזה אין לנו הערות, תודה רבה.

אילת וולברג: תודה.

אילת וולברג: אני רק אשלים עוד תיקון בעקבות תיקוני הנוסח שעשינו להגדרה "תעודת חיית סיוע" בעמוד 11 בסעיף 6(א):

אילת וולברג: זה תיקון נוסף.

אלינה ברדץ' יאלוב: יש עוד תיקונים?

אילת וולברג: זהו, אלה התיקונים.

אלינה ברדץ' יאלוב: אז אנחנו נצביע על הצעת החוק שוויון זכויות לאנשים עם מוגבלות (תיקון מס' 22) (היעזרות בחיית שירות), התשפ"ב-2022 – אנחנו נצביע על כל החוק, כולל כל התיקונים.

אלינה ברדץ' יאלוב: בעד – 1

אלינה ברדץ' יאלוב: נמנעים – אין אושר.

אלינה ברדץ' יאלוב: אני בעד, אין נגד ואין נמנעים.

אלינה ברדץ' יאלוב: ההצעה אושרה.

אלינה ברדץ' יאלוב: תודה רבה לכולם, הדיון נעול.